De Hirudinibus circa Berolinum hucusque observatis *). 



,,Caeterum, nullius in verba jurans, alioram inventa 

 consarcinare baud institui; quae ipse quaesivi, re- 

 peri, repetitis vicibus diversoque tempore obser- 

 vavi, ..... propono." 



O. F. Mueller, Histor. vermium. 



Caput primum. 

 1. Familiae diagnosis. 



Hirudinum 2 ) nomine vermes an n ulati designantur, setis et bran- 

 chiis carentes, ore et ano praediti, pede disciformi 3 ) carnoso 

 fulcris cartilagineis destitute postice terminati. 



Quibus notis facile ab aliis omnibus vermibus distinguuntur. Discis enim 

 suctoriis sic dictis praeter Hirudines nonnisi Entozoa Trematoda gaudent, genera- 

 que dua incertae sedis, novissimis temporibus detecta, Gyrodactylus Nordm., et 

 Myzostoma Leuck. {Cyclocirra J. Muell.) E quibus Trematoda ano carent, Gyro- 

 dactylus discum radiis cartilagineis suffultum gerit, Myzostoma 4 ) discis pluribus 

 neque in extrema corporis parte positis, pedibusque praeterea parvis carnosis in- 

 structum est. 



Quern locum in zoologiae systemate natural! Hirudinum familia obtineat, non 

 satis inter auctores constat. Cuvier e. g. et Latreille cum Lumbricis, Naidibus, 

 Gordiis in Abranchiorum Cuv. vel Enterobranchiorum Latr. ordine ponunt 5 ); cum 

 Sipunculis in Apodum ordine Wiegmann (3 ). Optime fortasse naturae convenientem 

 haberes Burmeisteri 7 ) sententiam, qui Hirudines cum Entozois Trematodibus et 



i) Dissertatio inauguralis zoologica quam consensu et auctoritate amplissimi philosophorum ordinis in 

 alma literarum universitate Friderica Guilelma Berolinensi pro summis in philosophia honoribus rite capessendis 

 die XIV. m. decembris A. MDCCCXLIV. h. 1. q. s. publice defendet auctor Fridericus Mueller Thuringus. 

 Berolini, typis fratrum Schlesinger. 



2) Annelides Hirudinees Sav.; Entomozoaria Apoda Myzocephala Monocotylaria seu Bdellaria Blainv. 

 (exclusis tamen generibus Epibdella Bl., Nitzschia Baer, Axine Ok., Capsala Bosc, inter Entozoa Trema- 

 toda potius referendis); Trematodes Ascocoeli Malacobdellei s. Hirudinei Burmeist. (hunc in familia circum- 

 scribenda secutus sum). 



3) seu, ut plerisque audit, disco suctorio; at talem non esse, Brandtius jam demonstravit. (Mediz. 

 Zool. Bd. II. pg. 230.) 



4) Cf. Loven, Wiegm. Archiv. 1842. Bd. I, pg. 306. Tab. VIII. 



5) Cuvier, Regne animal, Tom. Ill; Latreille, families nat. du regne animal. 1825. 



6) Wiegmann, Handbuch der Zoologie. 



7) Burmeister, Handbuch der Naturgesch. Bd. II. 



